wickkiey/tamil-wikipedia-chunked huggingface dataset:
# வெட்டுக்கிளி

## இந்தியாவில் பாலைவன வெட்டுக்கிளிகளின் படையெடுப்பு, ஆண்டு மே 2020

27 ஆண்டுகளுக்குப் பின்னர், 2019-இல் ஆப்பிரிக்காவிலிருந்து புறப்பட்ட பாலைவன வெட்டுக்கிளிகள் ஈரான், இந்தியாவுக்குள் வந்த திரளானது ஈரான் மற்றும் பாகிஸ்தானில் இருந்து வந்தது. குசராத்து மற்றும் இராஜஸ்தானில் இவற்றின் பரவல் கடந்த ஆண்டின் பிற்பகுதியில் தொடங்கியது. திசம்பர் மாதத்தில் குசராத்தில் 17,000 எக்டேர் பரப்பளவில் இருந்த, பெரும்பாலும் சீரகப் பயிர்கள் சேதம் அடைந்தன. மேற்கு இராஜஸ்தானின் பகுதிகளில் குறைந்தது 3,50,000 எக்டேர் பரப்பளவில் இருந்த பயிர்கள் இவற்றால் அழிக்கப்பட்டன. மே மாதத்தில் இராஜஸ்தான் மற்றும் மத்திய பிரதேசம் ஆகிய மாநிலங்கள் வெட்டுக்கிளி திரள்களால் மோசமாக பாதிப்படைந்தன. இத்திரள்கள் ஒரு கிலோ மீட்டர் அகலம் உடையதாக இருந்தன. இது கடந்த 27 ஆண்டுகளில் நடந்த வெட்டுக்கிளித் தாக்குதல்களில் மிக மோசமானதாகும்.
# தோப்புக்கரணம்

இந்து தத்துவத்தில் வினைகளை வேரறுக்கும் கடவுளான விநாயகரை வழிபடும் வழிபாட்டு முறையாக **தோப்புக்கரணம்** இருந்துவந்துள்ளது. பாடசாலைகளில் ஞாபக மறதியினால் நிகழும் சிறு குற்றங்களுக்கு தோப்புக்கரணம் தண்டனையாக வழங்கப்பட்டு வருகின்றது. அதைவிடவும் கிராமப் பஞ்சாயத்துக்களிலும் ஒரு தண்டனையாக தோப்புக் கரணம் கொள்ளப்பட்டு வந்திருக்கிறது. இந்த வகையில் கீழைத்தேய மக்களுக்கு இத் தோப்புக்கரணம் நன்கு அறிமுகமிக்க ஒன்றாகும். வெளிநாடுகளில் இதை *சூப்பர் பிரைன் யோகா* என்று சொல்லி பெரியவர்கள் முதல் சிறியவர் வரை தோப்புக்கர்ணம் போடுவது பிரபலமானதாக உள்ளது. இது மூளை நரம்புகளைத் தூண்டுவதால் மனம் ஒருமுகப்படும். ஞாபகசக்தி அதிகரிக்கும். படிப்பிலும் கவனம் கூடும் என்ற கருத்து உள்ளது.
# தோப்புக்கரணம்

## செய்யும் முறை

நிமிர்ந்து நின்றபடி இடது கையால் வலது காதையும், வலது கையால் இடது காதையும் பிடித்தபடி பாதங்களை முழுமையாக நிலத்தில் பதித்தபடி உட்காந்து எழுவது ஒரு *தோப்புக்கரணம்* ஆகும்.  
1. இரு கால்களுக்கும் நடுவே தோள்பட்டை நீளம் இடைவெளி விட்டு நிற்க வேண்டும்.
1. இடது கையால் வலது காதுமடலை பிடிக்கவும். கட்டைவிரல் வெளியேயும் ஆள்காட்டி விரல் உட்பக்கம் இருக்குமாறு இருவிரலால் பிடிக்க வேண்டும்.
1. அதே போல் வலது கையால் இடது காதை பிடிக்க வேண்டும். வலது கை கண்டிப்பாக இடது கையின் மேல் இருக்க வேண்டும்.
1. தலை நேராய் பார்த்தபடியே முச்சு காற்றை விட்டபடியே உட்கார வேண்டும். சிரமம் இல்லாமல் எவ்வளவு முடியுமோ அவ்வளவு தூரம் உட்கார வேண்டும்.
1. மூச்சை இழுத்துக்கொண்டே எழவேண்டும். வேகமாக செய்யக் கூடாது பொறுமையாக செய்ய வேண்டும். முதுகுத்தண்டு நேராக இருக்க வேண்டும்.
# தோப்புக்கரணம்

## புராணக்கதைகள் கூறும் காரணங்கள்

இந்துக்களின் விநாயகர் வழிபாடுகளில் முக்கியமானது விநாயகரின் முன்னால் தமது தலையில் மூன்று முறை குட்டி தோப்புக்கரணம் போட்டு வணங்கும் முறையாகும். இந்த வழிபாட்டு முறை எவ்வாறு வந்தது என்பதற்கு புராணக் கதைகளில் வேறுபட்ட காரணங்கள் கூறப்படுகின்றன.
# தோப்புக்கரணம்

## புராணக்கதைகள் கூறும் காரணங்கள்

### அகத்தியரும் விநாயகரும்

ஒருமுறை தவமுனிவரான அகத்தியர் கமண்டலத்தினுள் கங்கை நீரை அடக்கி வைத்திருந்தார். அப்போது காக உருவெடுத்து வந்த விநாயகப் பெருமான் அக்கமண்டல நீரை தட்டி விட்டு ஓடி விட்டார். காகம் கவிழ்த்த கமண்டல நீர் ஆறாக ஓடிவந்தது. அகத்தியர் தட்டி விட்ட காகத்தைத் திரும்பிப் பார்த்தார். அதைக் காணவில்லை. காகம் நின்ற இடத்தில் ஒரு சிறுவன் நின்றுகொண்டு முனிவரைப் பார்த்துச் சிரித்தான்.  
கோபமடைந்த அகத்தியர் அச்சிறுவன் தான் கமண்டல நீரை கவிழ்த்தவன் என்ற எண்ணத்தில் அவனது தலையில் குட்ட முயன்றார். ஆனால், அச்சிறுவன் விநாயகப் பெருமானாக அகத்தியர் முன் நின்றான். குட்ட முயன்ற தவறுக்காக வருந்திய அகத்தியர், அப்படியே தன் தலையில் குட்டிக் கொண்டு, மன்னிக்குமாறு வேண்டினார். பின்னர் இந்த வணக்க முறை விநாயகரை வணங்கும் ஒவ்வொருவரம் பின்பற்றத் தொடங்கினர்.
# தோப்புக்கரணம்

## புராணக்கதைகள் கூறும் காரணங்கள்

### கஜமுகாசுரனும் விநாயகரும்

மற்றொரு புராணக் கதையில். கஜமுகாசுரன் என்னும் அசுரன், தேவர்களுக்கு கொடுமைகள் செய்து வந்தான். தேவர்களை தன்னைக் கண்டால், தோப்புக்கரணம் இடவேண்டும் என்று நிர்பந்தித்தான். தேவர்களும் பயந்துபோய் இச்செயலைச் செய்து வந்தனர். அவனைச் சம்ஹாரம் செய்ய கிளம்பினார் விநாயகர். விநாயகரையும் தோப்புக்கரணம் இடுமாறு கஜமுகாசுரன் ஆணையிட்டான். தன் தந்தத்தால் அவனைக் குத்திக் கொன்றார். கஜமுகாசுரன் அழிந்ததும் அவனுக்கு போட்டு வந்த தோப்புக்கரணத்தை நன்றியுணர்வுடன் தேவர்கள் விநாயகப்பெருமானுக்குச் செய்யத் தொடங்கினர். அதுமுதல் விநாயகருக்கு தோப்புக்கரணம் இடும் முறை உண்டானது.
# தோப்புக்கரணம்

## புராணக்கதைகள் கூறும் காரணங்கள்

### காஞ்சி சங்கராச்சாரியாரின் விளக்கம்

தோப்புக்கரணத்தை ஆதியில் உண்டாக்கியவர் மஹாவிஷ்ணு. ஒரு முறை மருமான் கணேசரைப் பார்க்க கைலாயம் சென்றவர் குழந்தைக்கு விளையாட்டு காட்டுவதற்காக தன் சக்கரத்தைச் சுற்றிக் காட்டினார். குழந்தை தன் தும்பிக்கையை நீட்டி சக்கரத்தை பிடுங்கி வாயில் போட்டுக்கொண்டது. என்ன செய்தும் அதைத் திருப்பி வாங்கமுடியாமல் கடைசியில் விஷ்ணு தன் நான்கு கைகளினாலும் தன் இரு காதுகளைப் பிடித்துக்கொண்டு தோப்புக்கரணம் போட்டார். இதை ஒரு வேடிக்கையாகப் பார்த்த குழந்தை விழுந்து விழுந்து சிரிக்க, வாயிலிருந்த விஷ்ணுசக்கரம் வெளியே விழுந்தது.  
மஹாவிஷ்ணு கைகளால் காதைப் பிடித்துக்கொண்டது சமஸ்கிருதத்தில் **தோர்பிஹ் (கைகளால்) கர்ணம் (காது) ** என்று குறிப்பிடப்பட்டது.இதுதான் காலக்கிரமத்தில் 'தோப்பிக்கரணம்', 'தோப்புக்கரணம்' என்றாகியிருக்கிறது. மஹாவிஷ்ணுதான் இதை முதலில் தொடங்கினார், மனிதர்கள் அல்ல, என்பதற்கு சான்று 'தோர்பிஹ்கரணம்' என்ற சொல்லிலேயே அடங்கியிருக்கிறது. இது புரிய சமஸ்கிருதத்தில் சிறிது இலக்கண அறிவு தேவை.  
அதாவது, 'தோர்பிஹ்' என்றால் 'பல கைகளால்'. 'தோஸ்' என்பது கை. முதல் வேற்றுமை ஒருமை 'தோஹ்'. 'கைகளால்' என்பது மூன்றாம் வேற்றுமை. 'ஒரு கையால்' என்பதற்கு 'தோஷா'.'இரண்டு கைகளால்' என்பதற்கு 'தோர்ப்யாம்'. மனிதர்களாகிய நாம் இரண்டு கைகளால் போடும் தோப்புக்கரணத்தை 'தோர்ப்யாம் கர்ணம்' என்றுதான் சொல்லவேண்டும். இது பேச்சு வழக்கில் திரிந்தால்கூட 'தோப்பாங்கரணம்' என்றுதான் ஆகியிருக்குமே தவிர, 'தோப்பிக்கரணம்' என்றோ 'தோப்புக்கரணம்' என்றோ ஆகியிருக்காது. 'தோர்பிஹ்' என்று மூலரூபத்தில் இருந்திருந்தால் தான் அது சிதைந்து 'தோப்பி', 'தோப்பு' என்று ஆகியிருக்கும். 'தோர்பிஹ்' என்பது இரண்டுக்கும் மேற்பட்ட பல கைகளைக்குறிக்கும் 'பஹுவசன'மாயிருக்கிறது. விஷ்ணுவுக்கு நான்கு கைகள். அதனால்தான் அவர் நான்கு கைகளால் காதைப் பிடித்துக்கொண்டதை 'தோர்பிஹ்' என்று முதலில் சொல்லப்பட்டு அது 'தோப்பி', 'தோப்பு' என்று சிதைந்திருக்கிறது!
# தோப்புக்கரணம்

## மேலைத்தேய மருத்தவ ஆராய்ச்சிகளும் பரிந்துரைகளும்

- லொஸ் ஏஞ்சலைச் சேர்ந்த உடற்கூற்று வைத்தியர் எரிக் றொபின்ஸ் (Dr.Eric Robins) தோப்புக்கரணப் பயிற்சியால் மூளையிலுள்ள நரம்புக் கலங்கள் சக்தி பெறுவதாக கூறுகிறார். பரீட்சையில் குறைந்த புள்ளிகளை எடுத்த மாணவன் தோப்புக்கரணப் பயிற்சியின் பின் நல்ல புள்ளிகளைப் பெற்றதாகக் காட்டுகிறார்.
- யேல் பல்கலைக்கழக (University of Yale) நரம்பியல் நிபுணர் யூஜினியஸ் அங் (Dr.Eugenius Aug) இடது கையால் வலது காதையும், வலது கையால் இடது காதையும் பிடித்துக் கொள்வதால் அக்குபஞ்சர் புள்ளிகள் தூண்டப்படுவதுடன் மூளைக்கலங்களும் சக்தி பெறுவதாகக் கூறுகிறார்.
# கானு சன்யால்

**கானு சன்யால்** (Kanu Sanyal) (1929 &ndash; March 23, 2010 ,) இந்தியாவின் **நக்சல்பாரி இயக்கத்தினை** முன்னெடுத்துச் சென்ற முதன்மையான கம்யூனிசத் தலைவர்களில் ஒருவராவார்.1969ஆம் ஆண்டு இந்தியப் பொதுவுடமைக் கட்சி (மார்க்சியம்-லெனினியம்) நிறுவிய தலைவர்களில் ஒருவருமாவார்.
# கானு சன்யால்

## வாழ்க்கை வரலாறு

டார்ஜிலிங் மாவட்டத்தில் கார்சியாங்கில் பிறந்த சன்யால் தனது உடன்பிறந்தோர் ஐவரில் மிகவும் இளையவராவார்.அவரது தந்தை ஆனந்த் கோவிந்த் சன்யால் கார்சியாங் நீதிமன்றத்தில் பணியாற்றி வந்தார். கார்சியாங்கின் எம்ஈ பள்ளியில் 1946ஆம் ஆண்டு மெட்ரிக் தேர்வில் தேர்ந்து ஜல்பைகுரி கல்லூரியில் இடைநிலைக் கல்விக்காக சேர்ந்தபோதும் பாதியிலேயே விலகினார். டார்ஜிலிங்கின் கலிம்போங் நீதிமன்றத்தில் உதவியாளராகச் சேர்ந்தார்.வங்காள முதலமைச்சர் விதான் சந்திர ராய் (பி.சி.ராய்) வருகையின்போது கருப்புக்கொடி காட்டியமையால் கைது செய்யப்பட்டார். சிறையில் சாரு மஜும்தாரை சந்தித்தார்.சிறையிலிருந்து வெளியேறியதும் முழுநேர உறுப்பினராக இந்திய பொதுவுடமைக் கட்சியில் இணைந்தார்.1964ஆம் ஆண்டு கட்சி பிளவுபட்டபோது மார்க்சியப் பிரிவில் இணைந்தார்.1969ஆம் ஆண்டு டார்ஜிலிங்கின் நக்சல்பாரி கிராமத்தில் வெடித்த ஆயுதப் புரட்சிக்குத் தலைமை தாங்கினார். தனது வாழ்வின் பதினான்கு ஆண்டுகளை சிறையில் கழித்துள்ளார்.மார்ச் 23,2010 அன்று சிலிகுரியிலிருந்து 25 கி.மீ தொலைவில் உள்ள செஃப்டுல்லாயோட் கிராமத்தில் உள்ள தமது இல்லத்தில் தூக்கிட்டு தற்கொலை செய்துகொண்டார்.
# கானு சன்யால்

## அரசியல் இயக்கம்

கொல்கத்தாவில் 1969ஆம் ஆண்டு விளாடிமிர் லெனினின் பிறந்தநாளன்று ஓர் பொதுக்கூட்டத்தில் இந்திய பொதுவுடமைக் கட்சி (மார்க்சியம்-லெனினியம்) என்ற கட்சியை அறிவித்தார். இந்தியப் புரட்சிக்கு வித்திடும் டெராய் அறிக்கையைத் தயாரித்தார்.அவரது செல்வத் துறப்பு மற்றும் பாட்டாளிகளுடனான தோழமை மேற்கு வங்கத்தில் அவரது மதிப்பு உயரப் பெரிதும் காரணமாக அமைந்தது. அவரது அமைப்பினரின் செயல்பாடுகள் மிகவும் இரகசியமாக நடைபெற்றன. பிற பொதுவுடமைக் கட்சிகள் பின்பற்றிய *அனுசீலன்* வழிமுறைக்கு மாறாக இவரது இயக்கம் *ஜூகாந்தர்* வழிமுறையைப் பின்பற்றியது. இவ்வழிமுறைகளில் உடல்நலமேம்பாட்டு மன்றங்கள் இரகசியமாக இயக்கத்தை முன்னெடுத்துச் சென்றன. ஜூகாந்தர் ஆர்வலர்கள் சங்கேதமொழிகளைப் பரிமாறிக்கொண்டு அவ்வப்போது தீவிரவாதத் தாக்குதல்களை நடத்த முன்மொழிந்தார்.தனக்குத் துணையாக பொதுவுடமைக்கடசி ஆட்சியிலிருந்த
அடுத்துள்ள சீனாவின் உதவியை நாடினார்.பல நேரங்களில் பொதுமேடைகளில் தனக்கு சீன அரசிடமிருந்து உதவி கிடைப்பதாக அறிவித்துள்ளார். ஆனால் அவை தார்மீகமானதா நிதி அல்லது போர்முறை வழியிலானதா என்ற தெளிவு இல்லை.
# கானு சன்யால்

## கைதும் சிறைவாழ்வும்

ஆகத்து 1970ஆம் ஆண்டு அவர் கண்டுபிடிக்கப்பட்டு கைதானார். அவரது கைது குறித்த செய்தி பரவியதும் மாநிலமெங்கும் வன்முறை வெடித்தது. பார்வதிபுரம் நக்சலைட் சதி வழக்கில் குற்றவாளியாக ஆந்திராவின் விசாகப்பட்டினம் நகரில் ஏழாண்டுகள் சிறையில் இருந்தார். மேற்க வங்கத்தில் ஆட்சிக்கு வந்த பொதுவுடமைக் கட்சி முதலமைச்சர் ஜோதி பாசுவின் முயற்சியால் 1977ஆம் ஆண்டு விடுதலையானார். விடுதலையானபோது, தனது வன்முறை வழிகளை கைவிட்டதாக பொது அறிவிப்புச் செய்தார். தமது ஆதரவாளர்களை ஒருங்கிணைத்து பொதுவுடமை புரட்சியாளர்களின் அமைப்புக்குழுவினை நிறுவினார்.
# டிரான்ஸ் இசை

**டிரான்ஸ்** என்பது எலக்ட்ரானிக் டான்ஸ் இசையின் ஒரு வகையாகும். டிரான்ஸ் இசையானது 1990களில் உருவானது. டிரான்ஸ் இசை என்பது 130 முதல் 155 BPM (Beats Per Minute) வரை அளவுள்ள இசைவேகம் ஆகும். சிறிய சிந்தசைசர் இசைத் துணுக்குகள் மற்றும் ஒரு பாடல் முழுவதிலும் அதிகமாகவும் குறைவாகவும் வெளிப்படும் இசை வடிவம் ஆகியவற்றைக் கொண்டதாக இருக்கும். டிரான்ஸ் இசையானது இண்டஸ்ட்ரியல், டெக்னோ மற்றும் ஹௌஸ் போன்ற பல இசை வடிவங்களின் சேர்க்கையாகும். இந்த சொல்லின் தோற்றம் பற்றி நிச்சயமாகத் தெரியவில்லை. சிலர் இந்தச் சொல் க்ளாஸ் ஸ்கல்ஸ் (Klaus Schulze) இன் ஆல்பமான ரேன்ஸ்ஃபெர் (rancefer) (1981) என்பதிலிருந்து வந்தது எனக் கூறுகின்றனர் அல்லது Dance 2 Trance. எந்த விளக்கத்தின் அடிப்படையில் பார்த்தாலும், இந்தப் பெயரானது டிரான்ஸ் எனும் ஓர் உணர்வு மாறிய நிலையை உருவாக்கும் திறனுடன் தொடர்புடைய பெயர் என்பதில் சந்தேகமில்லை. நீண்ட நேர டிரம்ஸ் இசையின் போது உருவாகும் சில டிரான்ஸ் இசையின் விளைவானது பண்டைய அமானுஷ்யவாதிகள் உருவாக்கும் தன்னிலை மறந்த நிலையை உருவாக்கும் இசையுடன் ஒப்பிடப்படுகிறது.
# டிரான்ஸ் இசை

## வரலாறு

### பிரபல டிரான்ஸ்

1990களின் டிரான்ஸ் இசையில் குறிப்பாக, ப்ராக்ரெசிவ் ஹௌஸ் வகை ஆசிட் ஹௌஸ் வகையிலிருந்து உருவானதைப் போலவே ஆசிட் டிரான்ஸ் வகையிலிருந்து உருவான ப்ராக்ரெசிவ் டிரான்ஸ் இசையானது நடன இசையில் வணிக ரீதியாக அதிக ஆதிக்கம் செலுத்திய ஒரு இசை வகையாக விளங்கியது. ப்ராக்ரெசிவ் டிரான்ஸ் மிகவும் திவ்யமான பேஸ் இசையிலும் பிரதான இசையிலும் (லீட் மெலடி) அதிகமாக கவனம் செலுத்தியதன் மூலம் தற்கால டிரான்ஸ் இசைக்கான அடிப்படையை உறுதியாக அமைத்தது. இவ்வாறாக அது மயக்கும் விதமான திரும்பத் திரும்ப தோன்றும் அம்சம், ஒன்றே போல் அமையும் அர்ப்பீஜியோ வகை சிந்த் வகைகள் மற்றும் போதை போன்ற உணர்வைத் தரும் பேட் (pad) இசை ஆகியவற்றைக் கைவிட்டது. பிரபல அம்சக் கூறுகளும் பேட் இசையும் மிகவும் பரவலாயின. இசைப் படைப்புகள், தொடர்ந்து அதிகரிக்கும் மாற்றங்களைக்(ப்ராக்ரசிவ் அமைப்புகள் எனவும் அழைக்கப்படும்) கொண்டிருப்பதும் சில நேரங்களில் (BT அதிர்வெண் வழக்கமாக அமைவதைப் போல) தர்ட்களில் (thirds) அமைவதும் தொடர்ந்தது. அதே நேரத்தில் டிரான்ஸின் ஒரு வித்தியாசமான வகையும் பிரபலமாகிக்கொண்டிருந்தது. அது பொதுவாக அப்லிஃப்டிங் டிரான்ஸ் என அழைக்கப்பட்டது. அப்லிஃப்டிங் டிரான்ஸ் இசை வகையில் மிகவும் நீண்டதும் பெரிதாக்கிய பில்டப்கள் இருந்தன. மேலும் அது மிகவும் ப்ராக்ரசிவ் இசையை விட நேரடியானதாகவும் குறைந்த அளவில் நுண்ணியதாகவும் எளிதில் கண்டுகொள்ளத்தக்க மெட்டுக்களையும் கீதங்களையும் கொண்டதாகவும் இருந்தது. இது போன்ற பல டிரான்ஸ் பாடல்கள் ஒரு அறிமுகம், ஒரு மாற்றமில்லாத அமைப்பு, ஒரு ப்ரேக்டௌன் மற்றும் ஒரு கீதம் ஆகியவை இருந்தனவற்றைக் கொண்டுள்ள ஒரு அமைப்பு வடிவத்தைக் கொண்டிருந்தன. இவ்வமைப்பு "பில்ட் ப்ரேக்டௌன் ஆண்தெம்" அமைப்பு என அழைக்கப்பட்டது. அப்லிஃப்டிங் குரலிசையும் குறிப்பாக பெண் குரலிசை மிக மிக அதிகமாக இடம்பெற்றது. அது டிரான்ஸின் பிரபலத் தன்மைக்கு கூடுதல் அம்சமாக விளங்கியது.  
மிகவும் பிரபலமான டிரான்ஸ் இசையானது ஹௌஸ் வகை இசையை விட அதிகமாக 'மரபமைக்கும்' பண்பைக் கொண்டிருந்தது, அது டிரம் மற்றும் பேஸ் இசையை விட மிகவும் ஆறுதலளிக்கும் விதமாக இருந்தது டெக்னோ இசையை விட மிகவும் மெலடியாகவும் இருந்தது. இதனால் அது பரவலான ரசிகர்களைப் பெற்றது. பால் வேன் டைக் (Paul van Dyk), ஆர்மின் வேன் பர்ரென் (Armin van Buuren), டயிஸ்ட்டோ (Tiësto), ராபர்ட் மைல்ஸ் (Robert Miles), அபோவ் & பியாண்ட் (Above & Beyond), டாரன் டேட் (Darren Tate), ஃபெர்ரி கார்ஸ்ட்டென் (Ferry Corsten), ஜான் ஜெலன் (Johan Gielen), ஏ.டி.பி. (ATB), பால் ஓக்கன்ஃபோல்ட் (Paul Oakenfold), பல்சர் (Pulser) மற்றும் தர்ட் எலிமெண்ட் (Third Element) ஆகிய கலைஞர்கள் முன்புலத்திற்கு வந்தனர். தயாரிப்பாளர்களும் ரிமிக்சர்களும் இப்பாடல்களில் பாணியின் ஒரு "காவிய" தொனியைச் சேர்த்து வழங்கினர். இந்தத் தயாரிப்பாளர்களில் பலர் தங்கள் சொந்த தயாரிப்புகளையும் பிற DJக்களின் இசையையும் பயன்படுத்தி கிளப்புகளில் DJ நிகழ்ச்சியையும் வழங்கினர். 1990களின் இறுதியில், டிரான்ஸ் இசை வகையானது வணிக ரீதியாக மிகப் பிரம்மாண்டமானதாக வளர்ந்தது; ஆனால் மிகவும் வேறுபட்ட பல வகைகளாகப் பிரிந்தது. 1990களின் மத்தியில் டிரான்ஸ் இசையை ஒலிக்க உதவிய கலைஞர்களில் சிலர் ஒரு பத்தாண்டுகளின் இறுதியில் மறைந்திருக்கும் ஒலிகளுக்காக டிரான்ஸ் இசை வகையை முழுவதுமாக கைவிட்டனர். இது போன்ற கலைஞர்களில் குறிப்பானார்களில் பாஸ்கல் எஃப்.இ.ஓ.எஸ் (Pascal F.E.O.S.) மற்றும் ஆலிவர் லையப் ஆகியோரும் அடங்குவர்.
# டிரான்ஸ் இசை

## வரலாறு

### பிரபலமானதற்குப் பிந்தைய டிரான்ஸ் இசை

மாற்றுப் பரிணாமமாக சில கலைஞர்கள் டிரான்ஸ் இசையை ட்ரம் அன் பேஸ் போன்ற பிற இசை வகைகளுடன் ஒருங்கிணைக்க முயற்சித்தனர். பிறர் மிகவும் எளிய இசை ஒலிகளைக் கொண்டு முயற்சித்தனர். டிரான்ஸ் இசையின் உச்ச வகைகள் காப்பர் முறையில் மாற்றப்பட்டு ஹார்ட் டிரான்ஸ் அல்லது ஹார்ட்கோர் முறையை தழுவிய ஹார்ட்ஸ்டைல் (hardstyle) மற்றும் டெரர்கோர் போன்ற துணை வகைகளை உருவாக்குகிறது.  
சட்டபூர்வ இசை பதிவிறக்க தளங்களின் மிகுதியுடன் டிரான்ஸ் இசை இணையதளத்தில் நுழையத் தொடங்கி உள்ளது - ஜுனோ டவுன்லோட், மற்றும் பீட்போர்ட் போன்ற நிறுவனங்கள் வாரந்தோறும் புதுபிக்கப்படும் நெருக்கப்பட்ட வாவ்ஸ் மற்றும் mp3 களை வினைல் வடிவில் எளிதாக கண்டறிய ஆர்வலருக்கு உதவுகிறது. ஷாஷா, டைஸ்டோ, ஏடிபி, மார்கஸ் ஸ்சூஷ், அர்மின் வான் பூர்ன், பிடி, பால் வான் டைக், ஃபெர்ரி கார்ஸ்டென், அபவ் & பியாண்ட், ப்ளூ ஸ்டோன், பால் ஒகேன்ஃபோல்ட், ஷில்லர், சோலார்ஸ்டோன் மற்றும் அமெரிக்காவின் க்ரிஸ்டோபர் லாரன்ஸ் மற்றும் ஜார்ஜ் அகோஸ்டா போன்றவர்கள் மூலம் டிரான்ஸ் வணிகரீதியாகவும் முன்னேற்ற ரீதியாகவும் உலக மையமாகியுள்ளது மேலும் இவர்கள் தங்களது நிலைகளை சரியாக வைத்துக் கொள்வதால் பின்வரும் தயாரிப்பாளர்கள் மற்றும் DJகள் இவற்றை பொதுமக்களிடம் ஊடுருவச் செய்கிறது.
# டிரான்ஸ் இசை

## டிரான்ஸ் வகைகள்

டிரான்ஸ் இசை பெரிய வகைகளாக பிரிக்கப்பட்டுள்ளது. காலவரிசைப்படி, முக்கியமான வகைகள் க்ளாசிக் டிரான்ஸ், ஆசிட் டிரான்ஸ், ஃப்ரோக்ரசிவ் டிரான்ஸ், மற்றும் அப்லிஃப்டிங் டிரான்ஸ். அப்லிஃப்டிங் டிரான்ஸ் "ஆந்தெம் டிரான்ஸ், "எபிக் டிரான்ஸ்", "ஸ்டேடியம் டிரான்ஸ்" அல்லது "எப்ஹோரிக் டிரான்ஸ்" என்றும் அறியப்படுகிறது. அப்லிஃப்டிங் டிரான்ஸ் வகையுடன் மிகவும் அதிகமாக தொடர்புடையது யூரோ-டிரான்ஸ், வணிகரீதியான ஐரோப்பியன் டான்ஸ் இசையின் பொதுவான சொல்லாக மாறியுள்ளது. மற்ற உட்பிரிவுகள் எலக்ட்ரானிக் இசையின் முக்கிய வகைகளுடன் இணையும். உதாரணமாக, டெக் டிரான்ஸ் என்பது டிரான்ஸ் மற்றும் டெக்னோ வகையின் இணைப்பு, வோக்கல் டிரான்ஸ் குரல்கள் மற்றும் பாப்-சார்ந்த அமைப்புகளை பாடல்களுக்கு தருகிறது, மேலும் அம்ஹிண்ட் டிரான்ஸ் என்பது அம்ஹிண்ட் மற்றும் டிரான்ஸ் இசையின் இணைப்பு ஆகும். பலேரிக் பீட் என்பது லிப்ஸா, ஸ்பெயின் விடுமுறை வாழ்க்கை முறையுடன் தொடர்புடையது, "லிப்ஸா டிரான்ஸ்" என்று அழைக்கப்படுகிறது. இதைப் போன்றே, டிரீம் டிரான்ஸ் என்பது "டிரீம் ஹவுஸ்" என்று சில நேரம் அழைக்கப்படுகிறது", 90 ஆம் ஆண்டுகளின் மத்தியில் ராபர்ட் மைல்ஸ் என்பவர் உருவாக்கிய டிரான்ஸ் இசையின் ஒரு உட்பிரிவு.  
ஐரோப்பியன் டிரான்ஸ் மற்றும் கோவா டிரான்ஸ் வகைகளுக்கு இடையே உள்ள மற்றொரு வேறுபாடு, ஐரோப்பியன் டிரான்ஸ் இசை ஐரோப்பியாவில் வெளிப்படுத்தப்பட்ட போது கோவா டிரான்ஸ் இசை இந்தியாவின் கோவா மாநிலத்தை மையமாக கொண்டு வெளிப்படுத்தப்பட்டது. கோவா டிரான்ஸ் பிசிடெலிக் டிரான்ஸ் வகையை உருவாக்க காரணமாக அமைந்தது, இவற்றில் ஸ்பாஸி, தொடர்ச்சியான மாதிரிகள் மற்றும் மற்ற மாயத்தோற்ற மூலகங்கள் இருக்கும். டிரான்ஸ் இஸ்ரேல் நாட்டிலும் மிகப் பிரபலம், இன்ஃபெக்டேட் மஷ்ரூம் மற்றும் யாஹெல் ஷெர்மன் போன்ற பிசிடெலிக் டிரான்ஸ் தயாரிப்பாளருடன் உலகப் பிரபலம் அடைந்துள்ளது. இஸ்ரேல் உட்பிரிவு நிட்ஷோனாட் என்று அழைக்கப்படுகிறது இது பிசிடெலிக் மற்றும் அப்லிஃப்டிங் டிரான்ஸ் வகையின் கலவை ஆகும்.
# டிரான்ஸ் இசை

## டிரான்ஸ் திருவிழாக்கள்

டிரான்ஸ் இசைத் திருவிழாக்கள் அதிகப்படியான கூட்டங்களை கவரும் மற்றும் அதிநவீன ஒளி அமைப்பு, லேசர் மற்றும் வானவேடிக்கை காட்சிகளுடன் பொதுவாக காட்டப்படும். ஐரோப்பாவில் டிரான்ஸ் திருவிழாக்கள் அதிகமாக நிகழ்த்தப்படும்
# டிரான்ஸ் இசை

## டிரான்ஸ் திருவிழாக்கள்

### நெதர்லாந்து நாடுகளில்

சில சிறந்த திருவிழாக்கள் நெதர்லாந்து நாட்டில் நிகழ்த்தப்படும்
ID&amp;T, UDC மற்றும் Q-Dance போன்ற மூன்று நிறுவனங்கள் மூலம் டிரான்ஸ் திருவிழாக்கள் நெதர்லாந்து நாட்டில் ஏற்பாடு செய்யப்படும்:
- டிஸ்டோ இன் கான்சர்ட் ஆர்ன்ஹெம்:(25,000 பார்வையாளர்கள்): டிஸ்டோ மூலம் நிகழ்த்தப்படும் இசை நிகழ்ச்சி. ID&amp;T நிறுவனத்தால் ஏற்பாடு செய்யப்பட்டது. ஜெல்ரிடோம் ஆர்ன்ஹெம் என்ற இடத்தில் நடைபெற்றது.
- ஆர்மின் ஒன்லி, ஆஹோய், ரோட்டர்டாம்: இந்த இடத்தில் இசைக்கலவை செய்த ஒரே ஒரு DJ புகழ்பெற்ற ஆர்மின் வான் பூர்ன் என்பவர். UDC நிறுவனத்தால் ஏற்பாடு செய்யப்பட்டது. (ஜார்ப்யூர்ஸ் உட்ரெக்ட், உட்ரெக்ட் என்ற இடத்தில் 2008 ஆம் ஆண்டு ஆர்மின் ஒன்லி நிகழ்த்தப்பட்டது.)
- ஃபுல் ஆன் ஃபெர்ரி, அஹோய் ரோட்டர்டாம்: ஃபெர்ரி கார்ஸ்டென் என்பவர் DJ களுடன் இணைந்து நிகழ்ச்சி செய்தது மேலும் புதிய வடிவங்களான ஹவுஸ் இசை, டெக்னோ மற்றும் ப்ராக்ரெசிவ் (டிரான்ஸ்). இந்த செயல்முறையில் புதுவகை வடிவங்களை உருவாக்கும் தனது நீண்ட வாழ்க்கையில் இதுபோன்ற DJக்கள் ஃபெர்ரியுடன் கைகோர்த்துள்ளனர்.
- மிஸ்ட்ரி லெண்ட், ஃப்ளோரைட் பார்க் ஹார்லெம்மர்மீர் (60,000 பார்வையாளர்கள்) : ID&amp;T நிறுவனத்தால் ஏற்பாடு செய்யப்பட்ட வெளிப்புறத் திருவிழா (டிரான்ஸ் உடன் மற்றவைகளும் சேர்த்து).
- டான்ஸ் வேலே, ஸ்பார்ன்வூடே (55,000 - 90,000 பார்வையாளர்கள்): UDC நிறுவனம் ஏற்பாடு செய்த வெளிப்புறத் திருவிழா (டிரான்ஸ் உடன் மற்றவைகளும் சேர்த்து).
- க்ளிமேக்ஸ், கெல்ரீடோம், ஆன்ஹெம் (25,000 பார்வையாளர்கள்): தற்போது மிகவும் பிரபலமடைந்த ஹார்ட்ஸ்டைல் வகை ஹார்ட் டிரான்ஸ் நிகழ்ச்சி. லேசன் நிகழ்ச்சி மூலம் மிகவும் பிரபலமானது. Q-Dance ஏற்பாடு செய்தது.
- சென்சேஷன், அம்ஸ்டெர்டாம் அரினா (இரண்டு இரவுகளில் 80,000 பார்வையாளர்கள்). டிரான்ஸ் வகை திருவிழா மட்டும் இல்லை, ஹவுஸ் மற்றும் ஹார்ட்ஸ்டைல் போன்ற வகைகளும் இடம்பெற்றன. சந்திக்குமிடம் (கால்பந்தாட்ட மைதானம்) மற்றும் ஒளிநிகழ்ச்சிகளுக்காக புகழ்பெற்றது. ID&amp;T நிறுவனத்தால் ஏற்பாடு செய்யப்பட்டது.
- டிரான்ஸ் எனர்ஜி, ஜார்ப்யூர்ஸ், உட்ரெக்ட் (30,000 பார்வையாளர்கள்): டிரான்ஸ் இசை மட்டும் நிகழ்த்தப்படும் திருவிழா, மேலும் டிரான்ஸ் இசையை பின்பற்றும் ரசிகர்களால் மிகவும் பிரபலம். அதிகமாக அறியப்பட்ட DJக்கள் ஒன்றினைந்து இந்த இசை வகை பிரபலமடைய இந்த நிகழ்ச்சியில் பங்குபெறுவர். ID&amp;T நிறுவனத்தால் ஏற்பாடு செய்யப்பட்டது.
- இம்பல்ஸ் டான்ஸ் ஃபெஸ்டிவல், ப்ராபந்தாலென், எஸ்'ஹெர்டோஜென்போஹ் (20,000 பார்வையாளர்கள்) பெல்நீலக்ஸ் நாடுகள், பிரான்ஸ் மற்றும் ஜெர்மனி போன்ற நாடுகளில் அதிகமாக அறியப்படும் திருவிழாவைப் போன்று ஏற்பாடு செய்யப்பட்டது.
# டிரான்ஸ் இசை

## டிரான்ஸ் திருவிழாக்கள்

### இங்கிலாந்து

- க்ளோபல் கேதரிங் திருவிழா, ஏஞ்சல் மியூசிக் குரூப் மூலம் ஆரம்பிக்கப்பட்டது. கோடை காலத்தின் வாரமுடிவு நாட்களில் காட்ஸ்கிட்சன் அரங்கத்தை மையப்பகுதியாகக் கொண்டு நடைபெறும் க்ளோபல் கேதரிங் திருவிழா, சிறந்த டிரான்ஸ் மற்றும் டெக்னோ இசையை வழங்கி மக்களை வெள்ளிக் கிழமை மதியம் முதல் ஞாயிற்றுக் கிழமை காலையில் உலகம் முழுவதும் உள்ள 45,000 மக்களை கவர்கிறது. மற்ற டிரான்ஸ் நிகழ்ச்சிகளை காட்ஸ்கிட்சன் இசைக்குழுவுடன் நிகழ்த்த நிறுவனம் ஏற்பாடு செய்யும், *காட்ஸ்கிட்சன்: கடவுளிடமிருந்து ஒரு பரிசு* 2003 ஆம் ஆண்டு ஏப்ரல் மாதத்தில் இங்கிலாந்தின் பிர்மின்ஹம் நகரத்தில் உள்ள நேஷனல் எக்ஸிபிசன் செண்டர் என்ற இடத்தில் 12,000 பார்வையாளர்களை கொண்டு வந்தது.
- இங்கிலாந்தின் பல்வேறு அரங்குகளில் எட்டு வருடங்களாக 10,000 பார்வையாளர்களை டிரான்ஸ் அரங்காக க்ரீம் குழுவின் வருடாந்திர க்ரீம்ஃபீல்ட்ஸ் திருவிழா கொண்டு வந்துள்ளது.
- பிர்மின்ஹம் என்.இ.சி போன்ற அரங்குகளில் நடைபெற்ற தொடர்ச்சியற்ற நிகழ்ச்சிகளை கேட்க்ராஸர் குழு நிகழ்த்தியுள்ளது. தீ விபத்தில் ஏற்பட்ட சேதங்களால் கேட்க்ராஸர் தற்போது நிறுத்தி வைக்கப்பட்டுள்ளது.
- சௌத் வெஸ்ட் ஃபோர் ஒவ்வொரு கோடை காலத்தில் நடைபெறும் இங்கிலாந்தின் கால்ப்ஹாம் காமன் என்ற இடத்தைச் சுற்றி நடைபெறும் விருந்துகளில் ஆரம்பித்து நீண்ட நேரம் நடைபெறுவது.2006 ஆம் ஆண்டில் கார்டிஃப் நகரத்திற்கு மாறியது.
- ப்ளானட்லவ், போர்ட்ரஷ் நகரத்தின் கெல்லீஸ் காம்ப்லெக்ஸ் என்ற இடத்தில் 90 களில் நடைபெற்ற செழிப்பு மிகுந்த டிரான்ஸ் நிகழ்ச்சிகளை வடக்கு ஐயர்லாந்த் கொண்டிருந்தது, டிரான்ஸ் இசையின் முன்னோடிகளான DJக்கள் எக்ஸ்-ரே & சி ஆகியோரை வடக்கு ஐயர்லாந்தின் டான்ஸ் மியூசிக் ஹால் ஆப் ஃபேம்ஸ் நிகழ்ச்சியில் பங்கு கொள்ள வைத்துள்ளது. வடக்கு மற்றும் தெற்கு ஐயர்லாந்தில் ப்ளானட்லவ் ஆண்டுத் திருவிழாக்களை நிகழ்த்தும், மற்றும் சிறிய அளவில் பல்வேறு நிகழ்ச்சிகள் நடத்தப்படும். ஜட்ஜ் ஜூல்ஸ், ஆர்மின் வான் ப்ரூன், பால் வான் டைக் மற்றும் டைஸ்டோ போன்ற புகழ்பெற்ற DJக்கள் ப்ளானட்லவ் நிகழ்ச்சிகளில் பங்கு பெறுவர்.
# புலவர் குழந்தை

**புலவர் குழந்தை** (ஜூலை 1, 1906 - செப்டம்பர் 22, 1972) தமிழறிஞரும் புலவரும் ஆவார். இவர் செய்யுள் மற்றும் உரைநூல் வடிவில் பல நூல்களை எழுதி வெளியிட்டுள்ளார்.
# புலவர் குழந்தை

## வாழ்க்கைக் குறிப்பு

ஈரோடு மாநகரத்தின் தெற்கே இருபத்தாறாவது கிலோமீட்டர் தொலைவில் இருப்பது ”ஓல வலசு” என்னும் சிற்றூரில் முத்துசாமிக்கவுண்டர், சின்னம்மை ஆகியோருக்கு புலவர் குழந்தை பிறந்தார்.
# புலவர் குழந்தை

## கல்வி

பலகையில் மணலைப் பரப்பி அதில் விரலால் எழுத்துப் பயிற்சி செய்யும் திண்ணைப் பள்ளியொன்றில் எட்டு மாதம் மட்டுமே பயின்றார் குழந்தை. ஆனால் தம்முடைய பத்தாவது வயதிலேயே கவிபாடும் திறனைப் பெற்றார். பாட்டின் ஓசை கேட்டு பாடவல்லவர். இவருடைய பொழுது போக்கு பாட்டெழுதுவது. 1934ல் சென்னை பல்கலைக்கழகத்தில் புலவர் பட்டம் பெற்றார். ஓலவலசில் இவருக்கு முன் படித்தவர் எவரும் இல்லை. அந்த காலத்தில் அந்த ஊரில் எவருக்கும் கையொப்பம் செய்யவும் தெரியாது. இவர் தாமாக தமிழ் இலக்கண இலக்கியங்களை கற்று கொண்டிருந்த போது அந்த ஊரைச் சேர்ந்த இளைஞர்களுக்கு கல்வி கற்பித்தார்.
# புலவர் குழந்தை

## ஆசிரியப்பணி

”புலவர்குழந்தை” ஆசிரியராகத் தம் வாழ்க்கையைத் தொடங்கினார். 38 ஆண்டுகள் பணிபுரிந்தார். இவர் 1924 முதல் 1962 முடிய 38 ஆண்டுகள் ஆசிரியராக தொண்டாற்றினார். 1941 முதல் 1962 வரை பவானி நகரில் உயர்நிலைப் பள்ளியில் தலைமையாசிரியராகவும் பணிபுரிந்தார்.
# புலவர் குழந்தை

## இல்வாழ்க்கை

புலவர்குழந்தை முத்தம்மை என்பாரை திருமணம் புரிந்தார். சமத்துவம், சமரசம் என்னும் இரு பெண் பிள்ளைகளைப் பெற்றார். சமத்துவம் என்பவர் கோவையில் விவசாயக் கல்லூரியில் இள.அறி. (வேளா) பட்டம் பெற்றார். அந்தக் கல்லூரியிலேயே பணிபுரிந்து ஓய்வுபெற்றார். சமரசம் என்பவர் இரண்டாவது பெண் பி.ஏ.பி.எல். படித்து பவானியில் வழக்கறிஞர் தொழிலை மேற்கொண்டு உள்ளார்.
# புலவர் குழந்தை

## இலக்கியப்பணி

1926இல் புலவர் குழந்தை எழுதிய ஆடிப்பேட்டை நல்லதம்பி சர்க்கரைத் தாலாட்டு, வெள்ளகோவில் வீரகுமாரசாமி ரத உற்சவச்சிந்து, வீரகுமாரசாமி காவடிச்சிந்து, வெள்ளகோவில் வழிநடைச்சிந்து ஆகியவை அச்சாயின.  
தந்தை பெரியாரின் மீது மரியாதையும், சுய மரியாதை கொள்கை மீது பற்றும் கொணடவர். 1948ம் ஆண்டு சென்னையில் நடை பெற்ற திருக்குறள் மாநாட்டில் கலந்து கொண்டார். இவர் ஆற்றிய உரை அனைவரையும் கவர்ந்தது. பெரியார் திருக்குறளுக்குப் பொருளுடன் உரை ஒன்றினை எழுத அறிஞர் குழு ஒன்றினை அமைத்தார் அதில் முக்கியமானவர் புலவர் குழந்தை. இருபத்தைந்தே நாட்களில் திருக்குறள் முழுமைக்கும் உரை எழுதினார். இந்த உரையுடனே திருக்குறள் குழந்தையுரை என்ற நூல் வெளியிடப்பட்டது.  
பள்ளியாசிரியராய் இருந்த காலத்தில் மாணவர்கள் யாப்பருங்கலக்காரிகை கற்று கவிபாடுவதில் உள்ள சிரமமறிந்து, அதை முற்றிலும் எளிமையாக்கி ”யாப்பதிகாரம்” என்ற நூலை வெளியிட்டார். இதில் எளிய பயிற்சி மூலம் எவரும் கவிபாடும் ஆற்றலை பெற வழி செய்தார். அதைப் போலவே தொல்காப்பியத்தின் பொருளதிகாரம் முழுமைக்கும் எளிய உரை எழுதி அனைவரையும் கற்கும்படி எளிதாக்கினார்.  
பவணந்தி முனிவர் இயற்றிய நன்னூல் எனும் இலக்கண நூல் போன்றே இன்னூல் என்னும் இலக்கண நூற்பா நூலை எழுதி வெளியிட்டார். தொடர்ந்து தொடையதிகாரம் என்ற நூலும் வெளிவந்தது. கொங்குநாட்டின் மீதும் அங்கு வளர்ந்த தமிழ் புரவலர் மீதும் பற்றுகொண்ட குழந்தையவர்கள் கொங்கு மண்டல சதகம் கூறும் வரலாறுகளைத் தொகுத்து கொங்குநாடும் தமிழும், கொங்குகுலமணிகள், கொங்கு நாடு ஆகிய வரலாற்று நூல்களையும் வெளியிட்டார்.  
தொல்காப்பியர் காலத்தமிழர் வாழ்க்கைப் பண்பு நலன்களை ஆராய்ந்து ”தொல்காப்பியர் காலத்தமிழர்” என்ற நூலையும் எழுதினார். இவர் எழுதி இதுவரை வெளிவந்த நூல்கள் மொத்தம் முப்பத்திநான்கு. அவற்றில் செய்யுள் வடிவில் 13, உரைநூல் வரிசையில் 3, இலக்கணப் பாங்கில் 3 , உரைநடை நூல் வகையில் 15 வெளிவந்துள்ளன.  
குழந்தை எழுதிய நூல்களுள் ”இராவண காவியம்” புகழ் பெற்றது. இது 1948 இல் காங்கிரஸ் ஆட்சியில் தடைசெய்யப்பட்டது. 17.05.1971 ம் நாளில் திராவிட முன்னேற்றக் கழக அரசால் தடை நீக்கப்பட்டது.  
இவரது நூல்கள் 2006 இல் தமிழக அரசால் நாட்டுடைமையாக்கப்பட்டது.
# புலவர் குழந்தை

## புலவர் குழந்தையின் செய்யுள் நூல்கள்

- இராவணகாவியம்
- அரசியலரங்கம்
- காமஞ்சரி
- நெருஞ்சிப்பழம்
- உலகப் பெரியோன் கென்னடி
- திருநணா சிலேடை வெண்பா
- புலவர்குழந்தைப் பாடல்கள்
- கன்னியம்மன் சிந்து
- ஆடி வேட்டை
- நல்லதம்பி சர்க்கரைத் தாலாட்டு
- வெள்ளகோவில் வீரகுமாரசாமிரத உற்சவச்சிந்து
- வீரகுமாரசாமி காவடிச்சிந்து
- வெள்ளகோவில் வழிநடைச்சிந்து
# புலவர் குழந்தை

## உரை நூல்கள்

- திருக்குறள் குழந்தையுரை
- தொல்காப்பியபொருள்திகாரம் குழந்தையுரை
- நீதிக்களஞ்சியம்
# புலவர் குழந்தை

## இலக்கணம்

- யாப்பதிகாரம்
- தொடையதிகாரம்
- இன்னூல்
# புலவர் குழந்தை

## உரை நடை நூல்கள்

- தொல்காப்பியர் காலத்தமிழர்
- திருக்குறளும் பரிமேலழகரும்
- புவாமுல்லை
- கொங்கு நாடு
- தமிழக வரலாறு
- தமிழ் வாழ்க
- தீரன் சின்னமலை
- கொங்குநாடும் தமிழும்
- கொங்குகுலமணிகள்
- அருந்தமிழ்விருந்து
- அருந்தமிழ் அமிழ்து
- சங்கத் தமிழ்ச் செல்வம்
- ஒன்றேகுலம்
- அண்ணல் காந்தி
- தமிழ் எழுத்து சீர்திருத்தம்
# புலவர் குழந்தை

## பிற சிறப்புகள்

குழந்தை "வேளாண்" என்ற மாத இதழை 1946 முதல் 1958 வரை நடத்தினார். எழுத்து ஈடுபடுத்தியது போலவே பேச்சிலும் வல்லவராக விளங்கினார். "தமிழ்நாடு தமிழருக்கே" என்ற இயக்கத்தின் போது தமிழ்நாடு தமிழருக்கே என்ற எழுத்துக்கான அச்சு கட்டைகளை செய்து கொடுத்து ஒரு துணி வணிகம் கொண்டு வேட்டி, துண்டு, சேலை கரைகளில் அச்சிட்டு தமிழ்நாடு முழுவதும் பரப்பினார்.
# பெர்க்சயர் ஹாதவே

**பெர்க்சயர் ஹாதவே** (*Berkshire Hathaway*) என்பது அமெரிக்காவின் நெப்ராஸ்கா மாநிலத்தைச் சேர்ந்த ஒமாகா என்கிற நகரத்தை தலைமையகமாகக் கொண்டு செயல்படும் பல நிறுவனங்கள் சேர்ந்த ஒரு கூட்டு ஸ்தாபனம் ஆகும். இந்த ஸ்தாபனம் ஏராளமான துணை நிறுவனங்களை நிர்வகிப்பிலும் மேற்பார்வையிலும் கொண்டிருக்கிறது. கடந்த 44 வருடங்களாக தனது பங்குதாரர்களுக்கு ஆண்டு சராசரியாக புத்தக மதிப்பில் 20.3% வளர்ச்சியை இந்நிறுவனம் அளித்து வந்துள்ளது. பெரும் அளவிலான மூலதனம் மற்றும் குறைந்த அளவிலான கடன் துணையுடன் இதனைச் செய்துள்ளது. 2000-2010 காலத்தில் பெர்க்சயர் ஹாதவே பங்குகள் மொத்த வருவாயாக 76% ஈந்தன.  
வாரன் பபெட் தான் இந்நிறுவனத்தின் தலைவராகவும் தலைமை நிர்வாக அதிகாரியாகவும் இருக்கிறார். பெர்க்சயர் ஹாதவே காப்பீட்டுச் செயல்பாடுகளில் இருந்து கிடைக்கும் “மிதவைப் பணத்தை” (காப்பீட்டுத் திட்ட சந்தாதாரர் கோரிப் பெறும் காலம் வரை தற்காலிகமாக நிறுவனத்திடம் இருக்கும் சந்தாதாரரின் தொகை) தனது முதலீடுகளுக்கு நிதியாதாரமாக பயன்படுத்தியுள்ளார். பெர்க்சயர் நிறுவனத்தில் தனது ஆரம்ப காலத்தில், பொது வெளியீட்டுப் பங்குகளில் நீண்ட கால முதலீடுகளில் மட்டுமே அவர் கவனம் செலுத்தினார். ஆனால் மிக சமீபமாக மொத்த நிறுவனங்களையும் வாங்குவதை நோக்கி அவர் திரும்பியுள்ளார். ரயில்பாதைகள், மிட்டாய் உற்பத்திகள், சில்லரை வியாபாரம், வீட்டு அலங்காரம், அறிவுக் களஞ்சியங்கள், சுத்தப்படுத்தும் சாதனங்கள், நகை விற்பனை; பத்திரிகை வெளியீடு; சீருடைகளின் தயாரிப்பு மற்றும் விநியோகம்; காலணிகளின் தயாரிப்பு, இறக்குமதி மற்றும் விநியோகம்; மற்றும் ஏராளமான பிராந்திய மின்சார மற்றும் எரிவாயு பயன்பாட்டு சாதனங்கள் தயாரிப்பு என பன்முகப்பட்ட வியாபாரத் துறைகளை பெர்க்சயர் இப்போது கொண்டுள்ளது.
# பெர்க்சயர் ஹாதவே

## வரலாறு

பெர்க்சயர் ஹாதவே நிறுவனத்தின் மூலத்தை ஆராய்ந்தால், அது ரோட் ஐலண்ட், வாலி ஃபால்ஸில் 1839 ஆம் ஆண்டில் ஆலிவர் சாஸ் மூலம் ஸ்தாபிக்கப்பட்ட **வாலி ஃபால்ஸ் நிறுவனம்** என்னும் ஆடை தயாரிப்பு நிறுவனம் நிறுவப்பட்டதற்கு இட்டுச் செல்லும். முன்னதாக சாஸ், அமெரிக்காவில் முதல் வெற்றிகரமான நூற்பாலையை நிறுவிய சாமுவேல் ஸ்லேட்டரிடம் வேலை செய்து கொண்டிருந்தார். சாஸ் தனது முதல் நூற்பாலையை 1806 ஆம் ஆண்டில் நிறுவினார். 1929 ஆம் ஆண்டில் வாலி ஃபால்ஸ் நிறுவனம் மசாசூட்ஸின் ஆடம்ஸில் 1889 ஆம் ஆண்டு நிறுவப்பட்ட பெர்க்சயர் பருத்தி தயாரிப்பு நிறுவனத்துடன் இணைந்தது. இந்த கூட்டு நிறுவனத்திற்கு பெர்க்சயர் ஃபைன் ஸ்பின்னிங் அசோசியேட்ஸ் என்று பெயரிடப்பட்டது.  
1955 ஆம் ஆண்டில் பெர்க்சயர் ஃபைன் ஸ்பின்னிங் அசோசியேட்ஸ் நிறுவனம், மசாசூட்ஸின் நியூ பெட்ஃபோர்டில் 1888 ஆம் ஆண்டு ஹோரேஷியோ ஹாதவே என்பவரால் நிறுவப்பட்ட ஹாதவே தயாரிப்பு நிறுவனத்துடன் இணைந்தது. ஹாதவே நிறுவனம் தனது ஆரம்ப தசாப்தங்களில் மிக வெற்றிகரமாய் திகழ்ந்தது. ஆனால் முதலாம் உலகப் போருக்குப் பின் நூற்பாலைத் துறையில் ஒரு பொதுவான சரிவு நிகழ்ந்ததை அடுத்து இந்நிறுவனமும் பாதிப்புக்குள்ளானது. இந்த சமயத்தில் ஹாதவே சீபரி ஸ்டாண்டன் என்பவரால் நடத்தப்பட்டு வந்தது. பொருளாதார மந்த நிலைக்குப் பிறகு இவரது முதலீட்டு முயற்சிகள் புதுப்பித்த லாப அளவுகளுடன் புகழ் பெற்றது. இந்த இணைப்புக்குப் பிறகு பெர்க்சயர் ஹாதவே நிறுவனம் 15 ஆலைகளைக் கொண்டிருந்தது. 12,000 பேருக்கும் அதிகமானோர் வேலை பார்த்தனர். 120 மில்லியன் டாலருக்கும் அதிகமாய் வருவாய் கிட்டியது. தலைமையகம் மசாசூட்ஸ் மாநிலத்தின் நியூ பெட்ஃபோர்டில் இருந்தது. ஆயினும், அந்த தசாப்தத்தின் இறுதியில் இந்த ஆலைகளில் ஏழு மூடப்பட்டன. அத்துடன் மிகப்பெரும் அளவில் ஆட்குறைப்புகளும் நிகழ்ந்தன.  
1962 ஆம் ஆண்டில் வாரன் பபெட் பெர்க்சயர் ஹாதவே நிறுவனத்தில் பங்குகளை வாங்கத் துவங்கினார். ஸ்டாண்டன் குடும்பத்தாருடன் சிற்சில சச்சரவுகளுக்குப் பிறகு இன்னும் கூடுதலாய் பங்குகளை வாங்கி நிர்வாகத்தை மாற்றி விரைவில் நிறுவனத்தை தனது கட்டுப்பாட்டில் கொண்டு வந்தார்.  
பபெட் ஆரம்பத்தில் பெர்க்சயரின் மைய வியாபாரமான நூற்பாலை வர்த்தகத்தை மட்டுமே பார்த்து வந்தார். ஆனால் 1967 ஆம் ஆண்டு வாக்கில், காப்பீட்டுத் துறை மற்றும் பிற முதலீடுகளுக்கும் அவர் விரிவாக்கம் செய்தார். நேஷனல் இன்டெம்னிட்டி கம்பெனி நிறுவனத்தை வாங்கி முதலில் பெர்க்சயர் காப்பீட்டு துறையில் காலடி பதித்தது. 1970களின் பிற்பகுதியில், பெர்க்சயர் நிறுவனம் அரசாங்க தொழிலாளர்கள் காப்பீட்டு நிறுவனத்தில் (GEICO) பங்குகளை வாங்கியது. இது தான் பெர்க்சயர் நிறுவனத்தின் இன்றைய காப்பீட்டு செயல்பாடுகளில் பெரும்பகுதியைக் கொண்டதாய் உள்ளது (அத்துடன் பெர்க்சயர் ஹாதவே நிறுவனத்தின் மற்ற முதலீடுகளுக்கான ஒரு பெரிய மூலதன ஆதாரமாகவும் இது விளங்குகிறது). 1985 ஆம் ஆண்டில், கடைசி நூற்பாலை செயல்பாடுகளும் (ஹாதவேயின் வரலாற்று பாரம்பரிய தொழில்) மூடப்பட்டன.
# பெர்க்சயர் ஹாதவே

## பெருநிறுவன விவகாரங்கள்

### ஆளுகை

பெர்க்சயர் ஹாதவே நிறுவனத்தின் இயக்குநர் குழுவில் வாரன் பபெட், சார்லி மங்கர், வால்டர் ஸ்காட், ஜூனியர், தாமஸ் எஸ்.மர்பி, ஹோவார்டு கிரஹாம் பபெட், ரோனால்டு ஓல்ஸன், டோனால்டு கியோ, சார்லோடெ கைமேன், டேவிட் கோடெஸ்மேன், பில் கேட்ஸ், ஸ்டீபன் பர்கே மற்றும் சூஸன் டெக்கர் ஆகியோர் நடப்பு உறுப்பினர்களாக இருக்கின்றனர்.
# பெர்க்சயர் ஹாதவே

## வர்த்தகங்கள்

### காப்பீட்டுக் குழு

#### விமான சேவைகள்

1996 ஆம் ஆண்டில், ஃபிளைட்சேஃப்டி இண்டர்னேஷனல் இன்க் நிறுவனத்தை பெர்க்சயர் வாங்கியது. இந்த நிறுவனத் தலைமையகம் நியூயார்க், ஃபிளஷிங்கில் உள்ள லாகார்டியா விமான நிலையத்தில் அமைந்துள்ளது. விமானங்கள் மற்றும் கப்பல்களை இயக்குவோருக்கு உயர்தொழில்நுட்பத்தில் பயிற்சியளிக்கும் சேவையில் இந்நிறுவனம் பிரதானமாக தன்னை ஈடுபடுத்திக் கொண்டுள்ளது. ஃபிளைட்சேஃப்டி நிறுவனம் தொழில்முறை வானூர்தித் துறை பயிற்சி சேவைகள் வழங்குவதில் உலகின் முன்னணி நிறுவனமாய் விளங்குகிறது. 1998 ஆம் ஆண்டில் நெட்ஜெட்ஸ் இன்க் நிறுவனத்தை பெர்க்சயர் வாங்கியது. பொதுவான பறக்கும் வானூர்திகளில் துண்டு உரிமைத்துவ திட்டங்களை வழங்குவதில் நெட்ஜெட்ஸ் உலகின் முன்னணி நிறுவனமாய் விளங்குகிறது. 1986 ஆம் ஆண்டில் வானூர்தியில் துண்டு உரிமைத்துவத் திட்டத்தை உருவாக்கிய நெட்ஜெட்ஸ் அமெரிக்காவில் ஒரு வானூர்தி வகையுடன் தனது நெட்ஜெட்ஸ் என்னும் திட்டத்தை அறிமுகப்படுத்தியது. 2004 ஆம் ஆண்டில் நெட்ஜெட்ஸ் திட்டத்தில் 15 வானூர்தி வகைகள் இயங்கின. 1996 ஆம் ஆண்டின் பிற்பகுதியில், ஒரு கூட்டு முயற்சி ஏற்பாட்டுடன் தனது துண்டு உரிமைத்துவ திட்டங்களை ஐரோப்பாவுக்கும் நெட்ஜெட்ஸ் விரிவுபடுத்தியது, அது இப்போது 100% நெட்ஜெட்ஸ் நிறுவனத்துக்கே சொந்தமானதாக இருக்கிறது. இத்திட்டத்தில் வாடிக்கையாளர்கள் ஒரு குறிப்பிட்ட வானூர்தி வகையில் ஒரு குறிப்பிட்ட சதவீதத்தை வாங்கிக் கொள்ளலாம். அதன் பின் வருடத்திற்கு குறிப்பிட்ட மணி நேர விமானப் பயணங்களுக்கு அந்த விமானத்தைப் பயன்படுத்திக் கொள்ளலாம்.
# பெர்க்சயர் ஹாதவே

## வர்த்தகங்கள்

### காப்பீட்டுக் குழு

#### சில்லரை விற்பனை

நெப்ராஸ்கா பர்னிச்சர் மார்ட், ஆர்.சி. வில்லி ஹோம் ஃபர்னிஷிங்ஸ், ஸ்டார் பர்னிச்சர் கம்பெனி, மற்றும் ஜோர்டான்’ஸ் பர்னிச்சர் ஆகியவை பெர்க்சயரின் வீட்டு உள்வடிவமைப்பு வர்த்தகங்கள் ஆகும். பெர்க்சயர் 80.1 சதவீத பங்குகளை கொண்டிருக்கும் அதன் துணைநிறுவனம் ஒன்று CORT பிஸினஸ் சர்வீசஸ் கார்பரேஷனை 2000வது ஆண்டில் வாங்கியது. இந்நிறுவனம் இப்போது வீட்டுச் சாமான்கள் வாடகைத் துறையில் வாடகைச் சாமான்கள், பொருட்கள் மற்றும் இவை தொடர்பான சேவைகள் வழங்குவதில் நாட்டின் முன்னணி நிறுவனமாய்த் திகழ்கிறது.  
2002 ஆம் ஆண்டில் அமெரிக்காவில் சமையலறை கருவிகள் விற்பனையில் மிகப்பெரும் நேரடி விற்பனையாளராய் இருக்கும் தி பாம்பர்டு செஃப் நிறுவனத்தை பெர்க்சயர் வாங்கியது. தயாரிப்புகளை ஆய்வு செய்வது, வடிவமைப்பது, மற்றும் சோதனை செய்வது ஆகியவை இந்நிறுவனம் மூலம் மேற்கொள்ளப்படுகின்றன. மூன்றாம் தரப்பு உற்பத்தியாளர்கள் தயாரிக்கிறார்கள். இலினியாஸ் மாநிலத்தின் ஆடிஸன் நகரில் அமைந்துள்ள தனது தலைமையகத்தில் இருந்து இந்நிறுவனம் 65,000க்கும் அதிகமான சுதந்திரமான விற்பனைப் பிரதிநிதிகள் மூலம் பிரதானமாக அமெரிக்காவில் வீட்டு அடிப்படையிலான விளக்கக் காட்சிகள் மூலம் தனது தயாரிப்புகளை விற்பனை செய்து வருகிறது.  
ஸீ’ஸ் கேண்டிஸ் நிறுவனம் அடைக்கப்பட்ட சாக்கலேட் மற்றும் பிற மிட்டாய் வகைகளை கலிபோர்னியாவில் உள்ள பெரிய சமையலறைகளில் தயாரிக்கிறது. ஸீ’ஸ் நிறுவனத்தின் வருவாய் பருவங்களைப் பொறுத்து பெரிய அளவில் மாறுபடும். மொத்த வருவாயில் சுமார் 50% நவம்பர் மற்றும் டிசம்பர் மாதங்களில் கிடைக்கும். டெய்ரி குவீன், ஆரஞ்ச் ஜூலியஸ் மற்றும் கர்மெல்கோர்ன் ஆகிய பெயர்களின் கீழ் இயங்கும் சுமார் 6,000 கடைகள் கொண்ட ஒரு அமைப்பைக் கொண்டு டெய்ரி குவீன் நிறுவனம் சேவையளிக்கிறது. இவை பால் உணவுகள், பானங்கள், தயாரிக்கப்பட்டு அளிக்கப்படும் உணவுகள், கலவை பழ பானங்கள், பாப் கார்ன் மற்றும் மற்ற நொறுக்கு தீனி உணவுகளை விற்பனை செய்து வருகின்றன.
# பெர்க்சயர் ஹாதவே

## வர்த்தகங்கள்

### காப்பீட்டுக் குழு

#### மற்ற காப்பீடு-சாரா துறைகள்

2007 ஆம் ஆண்டு டிசம்பர் 25 அன்று மர்மோன் ஹோல்டிங்ஸ் நிறுவனம் வாங்கப்பட்டது. இந்த நிறுவனம் ஐம்பது வருடங்களுக்கும் மேலாக பிரிட்ஸ்கர் குடும்பத்தால் சொந்தம் கொள்ளப்பட்டு வந்த தனியார் கூட்டுநிறுவனமாகும். ரயில்பாதை கார்கள், பொருள் வாங்கும் தள்ளுவண்டிகள், குழாய்கள், உலோக திருகாணிகள், மற்றும் வீட்டு கட்டுமானத்தில் பயன்படும் மின்னிணைப்பு மற்றும் நீர் சுத்திகரிப்பு தயாரிப்புகள் ஆகியவற்றைத் தயாரிக்கும் நிறுவனங்கள் இந்த கூட்டு நிறுவனத்தில் பங்குபெற்றிருந்தன.  
மெக்லேன் நிறுவனத்தை வால்மார்ட் ஸ்டோர்ஸ் நிறுவனத்திடம் இருந்து பெர்க்சயர் 2003 ஆம் ஆண்டு மே மாதம் விலைக்கு வாங்கியது. இதன் மூலம் புரொஃபஷனல் டேட்டாசொல்யூஷன்ஸ் மற்றும் சாலடோ சேல்ஸ் மற்றும் இன்னும் சில துணைநிறுவனங்களும் பெர்க்சயரின் கீழ் வந்தன. அனைத்து 50 மாநிலங்கள் மற்றும் சர்வதேசரீதியாக பிரேசிலில் உள்ள தள்ளுபடி சில்லரை விற்பனையாளர்கள், கடைகள், துரித சேவை உணவகங்கள், மருந்துக் கடைகள் மற்றும் திரையரங்கு தொகுப்புகள் உள்ளிட்ட வாடிக்கையாளர்களுக்கு மெக்லேன் மொத்த விநியோகம் மற்றும் பொருள்வரத்து சேவைகளை வழங்கி வருகிறது. ஸ்காட் ஃபெட்ஸர் நிறுவனங்கள் - ஸ்காட் ஃபெட்ஸர் நிறுவனங்கள் 21 வர்த்தகங்களை கொண்ட ஒரு பன்முக வர்த்தகக் குழுமம் ஆகும். இந்நிறுவனங்கள் வீடுகள், தொழிலகங்கள் மற்றும் ஸ்தாபனங்களின் பயன்பாட்டுக்கான பல்தரப்பட்ட பொருட்களை தயாரிக்கவும் விநியோகிக்கவும் செய்கின்றன. கிர்பி வீடு சுத்தமாக்கல் சேவைகள், வேய்ன் நீர் சேவைகள் மற்றும் கேம்பல் ஹாஸ்ஃபெல்டு தயாரிப்புகள் ஆகியவை இந்த வர்த்தகங்களில் குறிப்பிடத்தகுந்த மூன்று ஆகும். கின்ஸு நைவ்ஸ் கத்திகளையும் ஸ்காட் ஃபெட்ஸர் தயாரிக்கிறது. நியூயார்க், பஃபலோ தலைமையகத்தில் இருந்து *பஃபலோ நியூஸ்* தினந்தோறும் ஒரு பதிப்பை வெளியிடுகிறது.  
2002 ஆம் ஆண்டில் அல்பெக்கா நிறுவனத்தை பெர்க்சயர் வாங்கியது. அல்பெக்காவின் தலைமையகம் ஜார்ஜியா மாநிலத்தில் நோர்கிராஸ் நகரில் அமைந்துள்ளது. இந்நிறுவனம் பிரதானமான வர்த்தகத்தை லார்ஸன்-ஜூல் பெயரின் கீழ் செய்கிறது. சட்டக தயாரிப்புகளை அல்பெக்கா வடிவமைக்கிறது, தயாரிக்கிறது மற்றும் விநியோகம் செய்கிறது. சிடிபி இண்டர்னேஷனல் நிறுவனத்தை 2002 ஆம் ஆண்டில் பெர்க்சயர் வாங்கியது. இண்டியானா மாநிலத்தின் மில்ஃபோர்டில் தலைமையகம் கொண்டுள்ள சிடிபி, தானியத்துறை மற்றும் மாமிசப் பறவை வளர்ப்பு, மற்றும் முட்டைகள் உற்பத்தியில் பயன்படுத்தப்படும் அமைப்புகளின் வடிவமைப்பு, தயாரிப்பு மற்றும் சந்தைப்படுத்தலில் ஈடுபட்டு வருகிறது. தயாரிப்புகள் அமெரிக்கா மற்றும் ஐரோப்பாவில் உற்பத்தி செய்யப்படுகின்றன. அவை பிரதானமாக சுதந்திரமான விநியோகஸ்தர்கள் மற்றும் வர்த்தகர்களின் ஒரு உலகளாவிய வலைப்பின்னல் மூலம் விற்பனை செய்யப்படுகின்றன. விற்பனையின் உயர்ந்த அளவு இரண்டாவது மற்றும் மூன்றாவது காலாண்டுகளில் இருக்கும்.
# பெர்க்சயர் ஹாதவே

## வர்த்தகங்கள்

### நிதி மற்றும் நிதித் தயாரிப்புகள்

எக்ஸ்ட்ரா லீஸ் நிறுவனத்தை 2001 செப்டம்பரில் பெர்க்சயர் வாங்கியது. மிசௌரி மாநிலத்தின் செயிண்ட் லூயிஸை தலைமையிடமாகக் கொண்டு செயல்படும் இந்நிறுவனம் போக்குவரத்து சாதன குத்தகையில் முன்னணி நிறுவனமாகும். சுமார் 105,000 அலகுகள் கொண்ட ஒரு பன்முகப்பட்ட பிரிவை இந்நிறுவனம் நிர்வகிக்கிறது. 2004 ஆம் ஆண்டு டிசம்பர் 31 நிலவரப்படி மொத்தமாய் சுமார் 1 பில்லியன் டாலர் முதலீடு இதில் இடப்பட்டுள்ளது.  
கிளேடனின் நிதி வர்த்தகம் (வீட்டு உரிமையாளர்களுக்கு கடன் வசதிகள்) 206 மில்லியன் டாலர் வருவாய் ஈட்டியது. இது 2007 ஆம் ஆண்டில் இருந்த 526 மில்லியன் டாலர் என்கிற அளவில் இருந்து வீழ்ச்சியாகும். கடன் இழப்புகள் 2.9 சதவீதத்தில் இருந்து 3.6 சதவீதமாக உயர்வு கண்டுள்ளது.
# பெர்க்சயர் ஹாதவே

## வர்த்தகங்கள்

### முதலீடுகள்

#### பங்குகள் - ஆதாய உரிமைத்துவம்

வெளியில் இருக்கும் பங்குகளில் பெர்க்சயர் ஹாதவே 5% அல்லது அதற்கு அதிகமான பங்குகளைக் கொண்டிருக்கும் சில நிறுவனங்களின் பட்டியல் அதன் சமீபத்திய வருடாந்திர அறிக்கையில் தெரிவிக்கப்பட்டுள்ளன. பங்குகளின் சதவீத அடிப்படையில் அவற்றின் விவரம் வருமாறு:
- பர்லிங்டன் நார்தர்ன் சாண்டா ஃபெ கார்ப். (முழு உரிமையான துணைநிறுவனம்),
- வெஸ்கோ ஃபைனான்சியல் கார்பரேஷன் (80%),
- மூடி’ஸ் கார்பரேஷன் (19.1%),
- யுஎஸ்ஜி (19.0%) ,
- தி வாஷிங்டன் போஸ்ட் நிறுவனம் (18.2%),
- அமெரிக்கன் எக்ஸ்பிரஸ் நிறுவனம் (13.1%),
- வெல்ஸ் ஃபார்கோ (9.2%),
- கிலெட் (9.1%),
- தி கோகோ-கோலா நிறுவனம் (8.6%),
# பெர்க்சயர் ஹாதவே

## வர்த்தகங்கள்

### முதலீடுகள்

#### பத்திரங்கள்

பெர்க்சயர் நிலையான வருவாய் பத்திரங்களில் 27 பில்லியன் டாலர் தொகைகளைக் கொண்டுள்ளது. இந்த பத்திரங்களில் பிரதானமானவை வெளிநாட்டு அரசாங்க பத்திரங்களும் பெருநிறுவனப் பத்திரங்களும் ஆகும்.
# பெர்க்சயர் ஹாதவே

## வர்த்தகங்கள்

### முதலீடுகள்

#### மற்றவை

சமீபத்தில், பெர்க்சயர் நிறுவனம் ரிக்ளி, கோல்ட்மேன் சாக்ஸ், மற்றும் ஜிஇ ஆகிய நிறுவனங்களில் 14.5 பில்லியன் டாலர் அளவுக்கு உரிமைப் பங்குகளை வாங்கியுள்ளது.  
26 பில்லியன் டாலர் அளவுக்கான பங்கு மற்றும் ரொக்கத்தின் துணையோடு, BNSF ரயில்வேயில் தான் இதுவரை வாங்காமல் எஞ்சியிருக்கும் பங்குகளையும் வாங்கவிருப்பதாக 2009 ஆம் ஆண்டு நவம்பர் 3 அன்று பெர்க்சயர் ஹாதவே அறிவித்தது. பெர்க்சயரின் வரலாற்றில் இதுவே மிகப்பெரிய கையகப்படுத்தல் அளவாகும்.
# கோர்ன்

**கோர்ன்** (*Korn*, **KoЯn** என்று குறிப்பிட்ட பாணியில் எழுதப்படுவது) 1993 ஆம் ஆண்டு கலிபோர்னியா, பேக்கர்ஸ்ஃபீல்டில் ( Bakersfield, California) நிறுவப்பட்ட ஒரு அமெரிக்க நியூ மெட்டல் இசைக்குழுவாகும். தற்போதுள்ள இசைக்குழுவில் நான்கு உறுப்பினர்கள் இடம்பெற்றிருக்கின்றனர்: ஜொனாதன் டேவிஸ் (Jonathan Davis), ஜேம்ஸ் "மன்கி" ஷாஃபர் (James "Munky" Shaffer), ரெஜினால்ட் "ஃபீல்டி" அர்விஸூ (Reginald "Fieldy" Arvizu), மற்றும் ரே லூசியர் (Ray Luzier). இந்த இசைக்குழு எல்.ஏ.பி.டி. (கோர்ன் உடன் உள்ள மூன்று உறுப்பினர்களைக் கொண்ட இசைக்குழு) இன் தொடர்ச்சியாக நிறுவப்பட்டது.  
கோர்ன் 1993 ஆம் ஆண்டு நிறுவப்பட்டது, அதே ஆண்டில் அவர்கள் *நெய்டர்மியர்ஸ் மைண்ட்* என்ற தங்களுடைய முதல் மாதிரி இசைத்தொகுப்பை வெளியிட்டனர். இந்த இசைத்தொகுப்பு கோர்னின் இரண்டு முன்னாள் உறுப்பினர்களைக் கொண்டிருந்தது பிரைன் "ஹெட்" வெல்ச் ( Brian "Head" Welch) மற்றும் டேவிட் சில்வெரியா (David Silveria). அவர்களுடைய அறிமுக ஆல்பமான *கோர்ன்* 1994 ஆம் ஆண்டு வெளியிடப்பட்டது. இதில் அவர்கள் *நெய்டர்மியர்ஸ் மைண்ட்* ஆல்பத்தில் பணியாற்றிய அதே இசைக்கலைஞர்களைக் கொண்டிருந்தனர். இந்த இசைக்குழு ஏப்ரல் 1996 ஆம் ஆண்டில் *லைஃப் இஸ் பீச்சீ* என்ற இசைத்தொகுப்பை பதிவுசெய்யத் தொடங்கி அதை அக்டோபர் 15, 1996 ஆம் ஆண்டு வெளியிட்டது. *ஃபாலோ தி லீடர்* கோர்னின் மையநீரோட்ட திருப்புமுனையாக அங்கீகரிக்கப்பட்டிருக்கிறது என்பதுடன், 1998 ஆம் ஆண்டில் பில்போர்ட் 200 பட்டியலில் முதல் இடத்தில் இருந்தது. இதேபோன்று அடுத்துவந்த 1999 ஆம் ஆண்டில் வெளிவந்த *இஷ்ஷூஸ்* என்ற இசைத்தொகுப்பும் முதலிடத்தைப் பிடித்தது. இந்த இசைக்குழு 2002 ஆம் ஆண்டு ஜுன் 11 ஆம் தேதி *அண்டச்சபிள்ஸை* வெளியிட்டது. பின்னர் 2003 ஆம் ஆண்டு நவம்பர் 21 ஆம் தேதி *டேக் எ லுக் இன் தி மிர்ரரை* வெளியிட்டது. இவை இரண்டுமே பில்போர்ட் 200 இல் முதல் பத்திற்குள் இடம்பிடித்தன. அவர்களின் முதல் இசைத்தொகுப்பு பில்போர்ட் 200 இல் நான்காவது இடத்தைப் பிடித்தது. *சீ யூ ஆன் தி அதர் சைட்* 2005 ஆம் ஆண்டு டிசம்பர் 6 ஆம் தேதி வெளியிடப்பட்டது. கோர்னின் தலைப்பிடப்படப்படாத இசைத்தொகுப்பு இரண்டு வருடங்களுக்குப் பின்னர் 2007 ஆம் ஆண்டு வெளியிடப்பட்டது. *Korn III: Remember Who You Are* இந்த இசைக்குழுவால் அறிவிக்கப்பட்டிருக்கிறது என்பதுடன் 2010 ஆம் ஆண்டின் முற்பகுதியில் வெளியாகலாம். கோர்ன் தற்போது 33 சிங்கிள்களைக் கொண்டிருக்கிறது என்பதுடன் இவற்றில் 17 விற்பனைப் பட்டியலில் இடம்பெற்றிருக்கிறது. இந்த இசைக்குழு 6 படக்காட்சி இசைத்தொகுப்புக்களைக் கொண்டிருக்கிறது என்பதுடன் 32 இசைப் படக்காட்சிகளையும் கொண்டிருக்கிறது.  
இன்றுவரை கோர்ன் அமெரிக்காவில் 16.5 மில்லியன் இசைத்தொகுப்புகளை விற்பனை செய்திருக்கிறது என்பதுடன் ஆறு கிராமி விருதுக்கான பரிந்துரைகளையும் பெற்றிருக்கிறது-இவற்றில் இரண்டை அவர்கள் வென்றிருக்கின்றனர் ("ஃப்ரீக் ஆன் எ லீஷ்" மற்றும் "ஹியர் டு ஸ்டே").
# கோர்ன்

## வரலாறு

### *லைஃப் இஸ் பீச்சி* (1996–1997)

கோர்ன் 1996 ஆம் ஆண்டு அக்டோபர் 15 ஆம் தேதி வெளியிட்ட *லைஃப் இஸ் பீச்சி* என்ற தங்களுடைய இரண்டாவது இசைத் தொகுப்பிற்காக ராஸ் ராபின்ஸன் உடன் மீண்டும் இணைந்தனர். இசைரீதியில், இது முதல் இசைத்தொகுப்பைப் போன்றதுதான், ஆனால் இது "போர்னோ கிரீப்" மற்றும் "ஸ்வாலோ" போன்ற இசைத்தடங்களில் மிகுந்த அச்சுறுத்தும் தாக்கத்தையும் வெளிப்படுத்தியது. தங்களுடைய புதிய இசைத்தொகுப்பை முன்னெடுத்துச்செல்ல உதவியாக மெட்டாலிக்காவை திறந்துவைத்ததோடு இணையத்தளத்தையும் கோர்ன் பயன்படுத்திக்கொண்டது. *லைஃப் இஸ் பீச்சி* முதல் வாரத்தில் 106,000 பிரதிகளுக்கும் மேல் விற்பனையானது என்பதுடன் பில்போர்ட் 200 பட்டியலில் மூன்றாவது இடத்தைப் பிடித்தது. முதல் சிங்கிளான "நோ பிளேஸ் டு ஹைட்", சிறந்த மெடல் நிகழ்ச்சிக்கான கிராமி பரிந்துரையைப் பெற்றது. அதே ஆண்டிலேயே, லாஸ் ஏஞ்சலைச் சேர்ந்த தயாரிப்பு நிறுவன்ததுடனும், "கிக் தி பி.ஏ." இசைத்தடத்தில் மறுகலப்பு இரட்டையர்களான டஸ்ட் பிரதர்ஸ் ஆகியோருடன் கூட்டுசேர்ந்து கோர்ன் தங்களுடைய வளர்ச்சியை வேகப்படுத்தினர். இந்த இசைத்தடம் *ஸ்பான்* என்ற திரைப்படத்தில் சலனப்பட இசைத்தடமாக இடம்பெற்றது.  
1997 ஆம் ஆண்டின் பிற்பகுதியில் கோர்ன் எலிமண்ட்ரி ரெக்கார்ட்ஸ் என்ற தங்களுடைய சொந்த இசைப்பதிவு வணிகமுத்திரையை உருவாக்கினர். ஒப்பந்தம் செய்யப்பட்ட முதல் இசைக்குழு வீடியோடிரான் ஆகும், இதனுடைய பாடகரான டை இலம் ஜொனாதன் டேவிஸிற்கு பாட்டு வகுப்புகளை எடுத்த பெயருக்குரியவராவார். இருப்பினும் ஓர்கி, வீடியோடிரான்ஸிற்கு முன்பாக தங்களுடைய அறிமுக இசைத்தொகுப்பை வெளியிட்டனர், இது எலிமெண்டரீக்கு முதல் பிளாட்டினம் சான்றிதழைப் பெற்றுத்தந்தது. ஓர்கியின் கிடாரிஸ்ட்டான ரியான் ஷக் (Ryan Shuck) இசைக்குழு செக்ஸார்டில் டேவிஸ் மற்றும் இலம் ஆகியோருடன் வாசித்ததற்காக பிரபலமாக இருக்கிறார். அடுத்த சில ஆண்டுகளுக்கும் மேலாக கோர்ன் ராப்பிசைக் கலைஞர் (மார்ஸ்) Marz மற்றும் டெட்ஸி (Deadsy) போன்றவர்களைப் போல் ஒப்பந்தம் செய்துகொண்டனர்.
# கோர்ன்

## வரலாறு

### *இஷ்ஷூஸ்* (1999–2001)

இந்த இசைக்குழுவின் *இஷ்ஷூஸ்* என்ற பிரண்டன் ஓபிரைனால் தயாரிக்கப்பட்ட நான்காவது இசைத்தொகுப்பு 1999 ஆம் ஆண்டு நம்பர் 16 ஆம் தேதி வெளியிடப்பட்டது. இதனுடைய அட்டை ஓவியம் எம்டிவியால் ரசிகர்களுக்கென்று நடத்தப்பட்ட போட்டியில் வெற்றிபெற்ற ஆல்ஃபிரடோ கார்லோஸ் என்பவரால் வடிவமைக்கப்பட்டது. *இஷ்ஷூஸ்* அதிகம் எதிர்பாக்கப்பட்ட பல பாடல் பதிவுகள் இருந்த வாரத்தின்போது வெளியிடப்பட்டது. இது பில்போர்ட் 200 இல் 573,000 பிரதிகள் விற்பனையுடன் முதலாவது இடத்தைப் பிடித்தது, மேலும் இது டாக்டர். டிரேயின் நீண்டகாலமாக எதிர்பார்க்கப்பட்ட இசைத்தொகுப்பான *2001* மற்றும் செலின் டியானின் கிரேட்டஸ்ட் ஹிட்ஸ் ஆல்பம் ஆகியவை முதலாவது இடத்தைப் பிடிப்பதிலிருந்து பாதுகாத்துக்கொண்டது.  
இந்த இசைத்தொகுப்பின் வெளியீட்டைக் கொண்டாட, இந்த இசைக்குழு நியூயார்க்கின் வரலாற்று புகழ்பெற்ற அப்பல்லோ அரங்கில் நேரடிப் பார்வையாளர்களுக்கு முன்பாக இந்தப் பதிவை நிகழ்த்திக்காட்டியது என்பதுடன் இந்த நிகழ்ச்சியை ஒரே நேரத்தில் பல வானொலி நிலையங்களிலும் ஒளிபரப்பியது. இந்த நிகழ்ச்சி கோர்னை முதல் ராக் இசைக்குழுவாக்கியது. 1950 ஆம் ஆண்டுகளின் பிற்பகுதியில் படி ஹாலியின் நிகழ்ச்சிக்குப் பின்னர் தி அப்பல்லோவில் நிகழ்ச்சி நடத்திய இசைக்குழுக்களில் இதுவே வெள்ளையினத்தவர்கள் மட்டுமே இருக்கின்ற இரண்டாவது இசைக்குழுவாகும். இந்த சிறப்பு நிகழ்ச்சி என்ஒய்பிடி அணிவகுப்பு மேளம் மற்றும் ரிச்சர்ட் கிப்ஸ் நடத்திய பேக்பைப் இசைக்குழு ஆகியவற்றோடு டேவிஸ் இந்த ஆல்பத்தில் பயன்படுத்திய மிகவும் மெல்லிசையான குழுப்பாடல்களை விரிவுபடுத்த பின்னணிப் பாடகர்கள் குழு ஆகியோரை உள்ளிட்டிருந்தது.  
அந்த ஆண்டின் முற்பகுதியில், கோர்ன் சவுத் பார்க் அத்தியாயத்தில் தோன்றியது, இதற்கு கோர்ன்ஸ் க்ரூவி பைரேட் கோஸ்ட் மிஸ்டரி என்று பெயரிடப்பட்டிருந்தது. இதில் *இஷ்ஷூஸைச்* சேர்ந்த "ஃபாலிங் அவே ஃப்ரம் மீ" என்ற முதல் சிங்கிள் திரையிடப்பட்டது. கோர்ன் *இஷ்ஷூஸில்* இருந்து இரண்டு சிங்கிள்களை வெளியிட்டது, மேக் மீ பேட் மற்றும் சம்படி சம்ஒன், இவை இரண்டுமே பில்போர்டில் நீண்டநாட்களுக்கு இருந்தன. இந்த மூன்று சிங்கிள்களுக்குமான படக்காட்சிகள் படம்பிடிக்கப்பட்டன. நீண்டகால நண்பரான ஃபிரட் டர்ஸ்ட் "ஃபாலிங் அவே மீ" ஐ இயக்கினார். மார்டின் வைஸ் "மேக் மீ பேடிற்கான" கருத்தாக்க படக்காட்சியை இயக்கினார். அத்துடன் சிஜிஐ சிறப்பம்சங்களைக் கொண்டிருந்த "சம்படி சம் ஒன்னுக்கான" படக்காட்சியையும் நிகழ்த்தினர். ஒவ்வொரு படக்காட்சியும் *டோடல் ரெக்வஸ்ட் லைவில்* நீடித்திருந்தன, மேலும் இவற்றில் இரண்டு விலக்கிக்கொள்ளப்பட்டன. இதற்கு *ஃபாலோ தி லீடர்* வெற்றியைத் தொடர்ந்து 3x பிளாட்டினம் சான்றிதழ் அளிக்கப்பட்டது.
# கோர்ன்

## வரலாறு

### *சீ யு ஆன் தி அதர் சைட்* , இஎம்ஐ/வர்ஜின், ரிட்டர்ன் ஆஃப் ஃபேமிலி வேல்யூஸ் சுற்றுப்பயணம் (2005–2006)

சோனி நிறுவனத்துடன் தங்களுடைய பாடல் பதிவு பேரத்தை முடிப்பதில் கோர்ன் இஎம்ஐ நிறுவனத்துடன் கூட்டுசேர்ந்ததோடு, வர்ஜின் ரெக்கார்ட்ஸ் உடன் உடன்படிக்கையில் கையெழுத்திட்டது. இந்த புதிய ஏற்பாட்டின் ஒரு பகுதியாக வர்ஜின் நிறுவனம் சுற்றுப்பயணங்கள் மற்றும் வர்த்தகம் உட்பட கோர்னின் அடுத்த இரண்டு பதிவக இசைத்தொகுப்புகளின் லாபத்திலான பங்கிற்கு மாற்றாக முன்னதாகவே அவர்களுக்கு 25 மில்லியன் அமெரிக்க டாலர்களை வழங்கியது. வர்ஜின் இந்த இசைக்குழுவின் உரிமையுடைமை, கட்டண விற்பனை மற்றும் பிற வருவாயின் மூலாதாங்களில் 30 சதவிகிதத்தையும் பெற்றிருந்தது.  
இந்த இசைக்குழுவின் வர்ஜினுக்கான முதல் ஆல்பமான *சீ யூ ஆன் தி அதர் சைட்* , 2005 ஆம் ஆண்டு டிசம்பர் 6 ஆம் தேதி வெளியிடப்பட்டது. இது பில்போர்ட் 200 இல் மூன்றாவது இடத்தைப் பிடித்தது என்பதுடன் ஏறத்தாழ 221,000 பிரதிகள் விற்பனையானது. இந்த ஆல்பம் தொடர்து 34 வாரங்களுக்கு பில்போர்ட் 200 இன் முதல் 100 இடத்திலேயே இருந்தது. இந்த ஆல்பத்தைச் சேர்ந்த முதல் சிங்கிளான "டிவிஸ்டட் டிரான்ஸிஸ்டர்" டேவ் மேயர்ஸ் இயக்கிய நகைச்சுவை படக்காட்சியில் இணைத்துக்கொள்ளப்பட்டது. இதில் சிஸிபிட், லில் ஜான், ஸ்னூப் டாக், மற்றும் டேவிட் பேனர் ஆகியோர் கோர்னை சித்தரித்தனர். இந்த சிங்கிளும்கூட பில்போர்டின் மையநீரோட்ட ராக் இசைத்தடங்களில் மூன்றாவது இடத்தைப் பிடித்தது. இது கோர்னின் மிகப்பெரிய பதிவு என்பதுடன் மாடர்ன் ராக்கில் இது ஒன்பதாவது இடத்தைப் பிடித்தது. 10 இயர்ஸ் மற்றும் மட்வெய்ன் ஆகியவை இந்தப் பயணத்திற்கான அனைத்து தேதிகளையும் திறந்துவைத்துக்கொள்ள தேர்ந்தெடுக்கப்பட்டது. இது மேயர் ஹார்வி ஹால் பிப்ரவரி 26ஐ அதிகாரப்பூர்வ கோர்ன் தினமாக அறிவித்த அவர்களுடைய சொந்த ஊரான பேக்கர்ஸ்பீல்டில் இருந்து தொடங்கியது. அவர்களின் ஃபேமில் வேல்யூஸ் சுற்றுப்பயணத்தின் புத்துயிர்ப்பு 2006 ஆம் ஆண்டு ஏப்ரல் 18 ஆம் தேதி அறிவிக்கப்பட்டது. இதில் டெஃப்டோன்ஸ், ஸ்டோன் சோர், ஃபிளைலீஃப், மற்றும் ஜப்பானிய மெட்டல் குழுவான, டிர் ஆன் கிரே ஆகியவை மைய மேடையில் இணை-மையத்தினர்களாக இடம்பெற்றிருந்தனர். கோர்ன் மற்றும் எவநெஸன்ஸ் 2007 ஆம் ஆண்டு பதிப்பில் துணை-மையத்தினராக 2006 ஆம் ஆண்டு ஃபிளைஆஃப் முன்னாள் உறுப்பினரான அட்ரெயு, ஹெல்யே மற்றும் டிரிவியம் ஆகியோர் மைய மேடையை நிரப்பியிருக்க இடம்பெற்றிருந்தனர்.  
ஐரோப்பாவில் *சீ யூ ஆன் தி அதர் சைடை* முன்னெடுத்துச்சென்ற அதே நேரத்தில் ஜொனாதன் டேவிஸ் இரத்தத் தட்டுக்கள் குலைவு நோயான இடியோபதிக் த்ரோம்போசைட்டோபெனிக் பர்புராவிற்கு சிகிச்சை எடுத்துக்கொண்டார். இது அவரை அந்த வார இறுதிவரை மருத்துவமனையில் இருக்கச் செய்தது என்பதுடன் புகழ்பெற்ற பதிவிறக்க திருவிழாவில் செயல்படுவதிலிருந்து தடுத்துவிட்டது. இந்த இசைக்குழு இப்போதும் சிறப்புப் பாடகர்களான ஸ்லிப்நாட்/ஸ்டோன் சோர் புகழ் கோரி டைலர், ஸ்கின்டிரெடின் பென்ஜி வெபே மற்றும் அவென்ஜ்டு செவன்ஃபோல்டின் எம்.ஷேடோஸ் ஆகிய பாடகர்களைக் கொண்டு இசை நிகழ்ச்சி நடத்தி வருகிறது. இது ஹெல்ஃபெஸ்ட் சம்மர் ஓபன் ஏர் உட்பட கோர்ன் தங்களுடைய 2006 ஆம் ஆண்டிற்கான மீதமிருந்த ஐரோப்பிய அறிவிப்புகளை நீக்க காரணமானது. அவருடைய உடல்நலக்குறைவு என்னவென்பது பொதுமக்களுக்கு உண்மையில் தெரியவேயில்லை. ஆனால் இந்தப் பாடகர் ரசிகர்களுக்கு எழுதிய கடிதத்தில் தனக்கு "இரத்தத் தட்டுக்களில் அபாயகரமான அளவிற்கு குறைவு ஏற்பட்டிருப்பதோடு இந்தப் பிரச்சினைக்கு சிகிச்சையளிக்கப்படவில்லை என்றால் கடுமையான இரத்தப்போக்கின் காரணமாக மரணம் ஏற்படும் அபாயம் இருக்கிறது" என்று தெரிவித்திருந்தார். அவருடைய உடல்நலக்குறைவு 2006 ஆம் ஆண்டு ஃபேமிலி வேல்யூஸ் சுற்றுப்பயணத்தை பாதிக்கவில்லை.